Document ID: 32004D0070

Odločba Komisije
z dne 6. januarja 2004
o šestnajsti spremembi Odločbe 2000/284/ES o uvedbi seznama odobrenih osemenjevalnih središč za uvoz semena kopitarjev iz tretjih držav
(notificirano pod dokumentarno številko K(2003) 5313)
(Besedilo velja za EGP)
(2004/70/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS [1], in zlasti člena 17(3)(b) Direktive,
ob upoštevanju naslednjega:
(1) Pristojni organi Avstralije so uradno obvestili Komisijo, da je bila preklicana odobritev dvema osemenjevalnima središčema za seme kopitarjev, o katerih je bila Komisija prej uradno obveščena v skladu z določbami Direktive 92/65/EGS.
(2) Pristojni organi Slovaške republike so uradno obvestili Komisijo o odobritvi enega osemenjevalnega središča za seme kopitarjev v skladu z določbami Direktive 92/65/EGS.
(3) Pristojni organi Združenih držav Amerike so uradno obvestili Komisijo o odobritvi devetih dodatnih osemenjevalnih središč za seme kopitarjev in o spremembah nekaterih podrobnosti odobritve drugih štirih osemenjevalnih središč v skladu z določbami Direktive 92/65/EGS.
(4) V seznam vrstnega reda oznak držav ISO je treba vključiti Srbijo in Črno goro.
(5) Upoštevati je treba, da se v skladu z načrtom pristopne države pridružijo Skupnosti 1. maja 2004.
(6) Zato je primerno, da se seznam odobrenih središč spremeni glede na nove podatke, prispele iz zadevnih tretjih držav, ter se zaradi jasnosti poudarijo spremembe v Prilogi.
(7) Odločbo Komisije 2000/284/ES [2] je zato treba ustrezno spremeniti.
(8) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2000/284/ES se nadomesti z besedilom v Prilogi k tej odločbi.
Člen 2
Ta odločba je naslovljena na države članice.
V Bruslju, 6. januarja 2004

Labels: 3
5
6